୧୯୧୪ ମସିହାରୁ ମାଡ୍ରାସ୍ ସହରରୁ <MASK>କୁ ନିୟମିତ ରେଳଗାଡ଼ି ଚଳାଚଳର ବ୍ୟବସ୍ଥା ଥିଲା । ତାହା ପରେ ଧନୁଷ୍କୋଡ଼ିରୁ ଶ୍ରୀଲଙ୍କାର ମନ୍ନାର ଦ୍ୱୀପର ତଲାଇମନ୍ନାର ପର୍ଯ୍ୟନ୍ତ ନୌକା-ଜାହାଜ ଚାଲୁଥିଲା ଏବଂ ସେଠାରୁ ଶ୍ରୀଲଙ୍କାର ଆଧୁନିକ ରାଜଧାନୀ କଲମ୍ବୋ ପର୍ଯ୍ୟନ୍ତ ରେଳପଥ ରହିଥିଲା । ୧୯୬୪ ମସିହାରେ ଆସିଥିବା ଏକ ଭୟଙ୍କର ବାତ୍ୟାରେ ଧନୁଷ୍କୋଡ଼ି ସହର, ପକ୍ ଉପସାଗର ଓ ପକ୍ ପ୍ରଣାଳୀର ଉପକୂଳବର୍ତ୍ତୀ ଅନେକ ସ୍ଥାନ ଧ୍ୱଂସ ହୋଇଯାଇଥିଲା । ରେଳ ଭିତ୍ତିଭୂମିର ପ୍ରବଳ କ୍ଷୟକ୍ଷତି ଯୋଗୁଁ ସେହି ସମୟରୁ ଧନୁଷ୍କୋଡ଼ିକୁ ରେଳ ଚଳାଚଳ ମଧ୍ୟ ବନ୍ଦ ରହିଛି । ଧନୁଷ୍କୋଡ଼ି ସହରକୁ ପରେ ପୁନଃ ନିର୍ମାଣ କରାଗଲା ନାହିଁ । ଶ୍ରୀଲଙ୍କା ପଟେ ତଲାଇମନ୍ନାରରୁ ମହାୱିଲଛିଆ ପର୍ଯ୍ୟନ୍ତ ରହିଥିବା ରେଳପଥ ଗୃହଯୁଦ୍ଧ ବେଳେ ପରିତ୍ୟକ୍ତ ହୋଇଥିଲା (କିନ୍ତୁ ପରେ ଏହାର ପୁନଃ ନିର୍ମାଣ କରାଗଲା) ।
ପକ୍ ପ୍ରଣାଳୀ
ବଙ୍ଗୋପସାଗର କଲମ୍ବୋ ଧନୁଷ୍କୋଡ଼ି ରାମେଶ୍ୱରମରୁ